માર્ગ અકસ્માતમાં વળતરની રકમમાં ૧૦ ગણો વધારો કરવાનો નિર્ણય કરતા પરિવહન મંત્રાલયે લોકોને વધુમાં વધુ વળતર માટે અકસ્માતના કેસને મોટર એક્સિડન્ટ ક્લેમ ટ્રિબ્યૂનલ સમક્ષ લઈ જવાનો વિકલ્પ આપ્યો છે. આ નવા નિયમો હવે ટૂંક સમયમાં લાગુ પડાશે. નવા નિયમો અનુસાર અકસ્માતમાં માર્યા ગયેલા લોકોના પરિવારજનોને રૂ. પાંચ લાખ આપવામાં આવશે. જ્યારે જો અકસ્માતના કારણે વિકલાંગતા કે કાયમી ખોડખાંપણ રહી જાય તો રૂ. ૫૦,૦૦૦થી પાંચ લાખ સુધીનું વળતર આપવામાં આવશે અને તેમાં દર વર્ષે પાંચ ટકાનો વધારો કરવાની પણ જોગવાઈ કરવામાં આવી છે.